/0                     THE KHIGHTES  TALE.
Gan fayllen, when the herte felte deth,
Dusken his eyghen two, and faylleth breth.
But on his lady jit caste he his eye;
His laste word was, * Mercy, Emelye !7
His spiryt chaungede hous, and wente ther,
As I cam nevere, I can nat tellen wher,
Therfore I stynte, I nam no dyvynistre;
Of soules fynde I not in this registre,
Ne me ne list thilke opynyons to telle.
Of hem, though that thei writen wher they dwelle.
Arcyte is cold, ther Mars his soule gye;
Now wol I speke forth of Emelye.
Shrighte Emelye, and howleth Palamon, And Theseus his suster took anon Swownyng, and bar hire fro the corps away. What helpeth it to taryen forth the day, To tellen how sche weep bothe eve and morwe ? For   in   swich   caas   wommen   can   han   such
sorwe,
Whan that here housbonds ben from hem ago, That for the more part they sorwen so, Or elles fallen in such maladye, That atte laste certeynly they dye.
Infynyte been the sorwes and the teeres Of olde folk, and folk of tendre yeeres, In al the toun, for deth of this Theban, For him ther weepeth bothe child and man ; So gret a wepyng was ther noon certayn, Whan Ector was i-brought, al fressli i-slayn, To Troye \ alias! the pite that was ther, Cracchyng of cheekes, rending eek of heer. i Why woldestow be deed/ thise wommen crye, ' And haddest gold ynowgh, and Emelye ?' No man ne mighte gladen Theseus, - Savyng his olde fader Egeus, That knew this worldes transmutacioun, As he hadde seen it tornen up and doun,